stanford-oval/wikipedia huggingface dataset:
קתואי
תיאור כללי

המונח קתואי אינו זהה למונח המערבי טרנסקסואליות - משמעו היא שאדם הוא סוג של זכר, לא כמו המונחים התאילנדיים: sao praphet song, שכוונתו מצביעה על זהות מינית נשית, או phet thee sam, שמשמעו מין שלישי. המונח phu-ying praphet thi sorng, מתורגם בכלליות כ: "סוג שני של אישה" ומתייחס אף הוא לליידי בוי.
האוסטרלי פיטר ג'קסון, חוקר המיניות התאילנדית, טוען שהשתמשו במונח קתואי בתקופה הפרה-מודרנית כדי להתייחס לאינטרסקס, וכי השימוש במונח השתנה באמצע המאה העשרים על מנת לתאר גברים להם נטייה לקרוס-דרסר.
המונח יכול להתייחס לגברים שמפגינים דרגות שונות של נשיות - קתואיות רבות לבושים כנשים ועוברות תהליכים רפואיים שונים כמו לקיחת הורמונים נשיים, שתלי חזה, ניתוח להתאמה מגדרית וניתוח להסתרת הגרגרת. אחרות עשויות להתאפר, ולשוחח באופן נשי, אולם להתלבש כגברים והם קרובים יותר לקטגוריה הגברית של גברים הומוסקסואלים נשיים מאשר לטרנסג'נדריות.
ניתן לזהות קתואיות לעיתים קרובות בגיל צעיר, והן נחשבות כמי ש"נולדו בצורה זו". ייתכן שהן משתמשות בהורמונים (הנמכרים ללא מרשם) ולהליכים רפואיים בעודם בגיל הנעורים.
המונח "קתואי" עלול להישמע מזלזל, במיוחד בצורתו "kathoey-saloey". הוא בעל משמעות הדומה בשפה האנגלית ל"פייה" או "קווין".
הקשר חברתי

קתואיות עובדות על פי רוב במקצועות נשיים מסורתיים, בחנויות, בתי קפה ומסעדות, מספרות וכמעצבות שיער.
רבות עובדות גם במרכזי בידור ותיירות, כרקדניות, במופעי קברט -  אלקזאר וטיפאני'ס בפאטאיה הם מהידועים ביותר שבהם - או כפרוצות.
קתואיות הן נראות יותר ומקובלות יותר בחברה התאילנדית מאשר טרנסג'נדר טרנסקסואלים בארצות מערביות או בתת היבשת ההודית. מספר דוגמניות תאילנדיות ידועות, זמרות וכוכבות קולנוע הן קתואיות, והעיתונים התאילנדים מדפיסים לעיתים קרובות תצלומים של זוכות בתחרויות יופי של קתואיות. התופעה אינה מתוחמת לאזורים עירוניים; ישנן קתואיות ברוב הכפרים, ותחרויות יופי של קתואיות הן חלק שכיח בירידים מקומיים.
יש מאמינים שקבלת הקתואיות בחברה מתאפשרת בשל התרבות הבודהיסטית, אשר שמה דגש חזק על סובלנות. בהשתמשם במושג הקארמה, ישנם תאילנדים המאמינים שהיות אדם קתואי נגרם כתוצאה מפשעים בחיים קודמים, ומסיקים מכך שקתואיות ראויות לרחמים יותר מאשר לטינה.
סטראוטיפ נפוץ בתאילנד הוא שקתואי קשישה אמידה מעניקה סיוע כספי לגבר צעיר שהיא בקשר קרוב עמו.
קתואיות ניצבות בפני מכשולים חברתיים וחוקיים רבים. משפחות (ובעיקר אבות) נוהגים להתאכזב אם בן מתגלה כקתואי, והן נאלצות להתמודד לעיתים תכופות עם הסיכון של יציאה מהארון. קתואיות מתקבלות באופן כללי טוב יותר בתאילנד יותר מאשר רוב המדינות האסיאתיות.
קבלה חוקית של קתואיות אינה קיימת בתאילנד: אפילו לאחר הסרה של אברי המין הזכריים בניתוח, אין מאפשרים להן לשנות את המין בתעודת הזהות. שכיחה אפליה בתעסוקה ובהלוואות.
בעיות עלולות להתעורר בגישה לנוחיות; וביחס אל המגדר במקומות שונים, לדוגמה, ליידי בוי שעברה ניתוח להתאמה מגדרית עדיין תאלץ לשהות בכלא של גברים.
התפתחויות אחרונות

בשנת 1996 קתואי שהיא סטודנטית לחינוך רצחה אישה צעירה. הדבר אירע לאחר סיקור שלילי של קתואיות בעיתונות התאילנדית; אחד ממכללות ראג'בהאט (Rajabhat) (קולג' הכשרה למורים) סגר לאחר מכן את שעריו לכל קתואי. החלטה זאת בוטלה לאחר מחאות של קבוצות להט"בים, ופמיניסטיות.
מקרה נוסף שקרה ב-1996 הוא שקבוצת כדורעף המורכבת ברובה מלהט"בים וקתואיות שנודעה בשם "נשות הברזל" (The Iron Ladies), שעליה נעשו שני סרטים תאילנדיים, זכתה באליפות הלאומית של תאילנד. הממשלה התאילנדית שהייתה מודאגת מדימויה של הארץ, אסרה אז על שתי קתואיות מלהצטרף לנבחרת הלאומית ולהתחרות בעולם.
נונג טום היא אחת הקתואי המפורסמות ביותר בתאילנד, היא מתאגרפת תאילנדית לשעבר שתפשה את עין הציבור בשנת 1998. היא לבשה בגדי נשים ולקחה הורמונים כבר בהיותה מתאגרפת פופולרית; היא נכנסת לזירה בשיער ארוך ואיפור, לפעמים מנשקת את היריב המובס. היא הכריזה על פרישתה מאיגרוף מקצועי ב-1999 - עברה ניתוח להתאמה מגדרית, בעודה ממשיכה לעבוד כמאמנת וכעבודה צדדית שיחקה ודגמנה. היא שבה לאיגרוף ב-2006.
ב-2004 בית הספר לטכנולוגיה של צ'אנג מאי הקצה בית שימוש נפרד לקתואיות, ובו שזורים סמלים נשיים וגבריים על הדלת. 15 הסטודנטיות הקתואיות נדרשות ללבוש בגדי גברים בבית הספר אולם מותר להן להתאמן בבגדי נשים. בחדרי השירותים ארבעה תאים, אולם אין אף משתנה.
בעקבות המהפכה הצבאית בתאילנד של 2006 מקוות הקתואיות כי מין שלישי חדש יתווסף לדרכונים ולמסמכים רשמיים אחרים בהצעת חוק מוצעת

ב-2007, נעשו מאמצים משפטיים על מנת להתחיל להתיר לקתואיות לשנות את מינן החוקי אם הם עברו ניתוח להתאמה מגדרית. הגבלה אחרונה זו נידונה בציבור והיא שנויה במחלוקת.
תרבות > סקירה וקבוצות מוזיקליות

בעקבות קבוצות דומות שקמו בקוריאה הדרומית, נוצרה הקבוצה המוזיקלית הראשונה של קתואיות בתאילנד. היא קרויה Venus Flytrap ומקבלת חסות מקבוצת המוזיקה של Sony BMG. אחת החברות המייסדות של הלהקה היא יולאדה "נוק" סואניוט, אשר בהמשך הפכה לפוליטיקאית.
"הליידי בויז של בנגקוק" (The Lady Boys of Bangkok) הוא מופע מוזיקלי של קתואיות שהוצג בפסטיבל אדינבורו בשנים 2006 ו-2007 וגם בערים אחרות ברחבי הממלכה המאוחדת.
תרבות > סרטים

ליידי בויז (Ladyboys) הוא שמו של סרט תיעודי משנת 1992 עבור Channel 4 הבריטי, אותו ביים ג'רמי מאר מ-Harcourt Film . הוא מספר את סיפורן של שתי ליידי בויז בגיל הנעורים שמתכוננות לכניסה לתחרות יופי כפרית ואז עוזבות לפטאיה על מנת למצוא עבודה בקברט.
סיפורן של קבוצת הכדורעף ליידי בוזי הברזל משנת 1996 היוותה את הבסיס להצלחה של הסרט משנת 2000 'נשות הברזל' (The Iron Ladies) וסרט ההמשך 'נשות הברזל 2' (The Iron Ladies 2). הקבוצה מ-1996 והסרט עוררו השראה בליידי בוי אחרות בתאילנד להתקדם בעצמן.
הסרט התאילנדי משנת 2002 'להציל את טוראי טוטסי' (Saving Private Tootsie) מגולל את הסיפור של להט"בים וקתואיות שמחכים להצלה לאחר התרסקות מטוס באזור ג'ונגל שמוחזק בידי מורדים בממשל. הסרט חוקר את הגישה האנטי-גאה בדרכים שונות. הוא מתבסס בחופשיות על תקרית שהתחוללה בדצמבר 1998 כאשר קבוצה הכוללת זמר פופולרי והמאפרת הקתואי שלו שרדו התרסקות מטוס.
חייה של הקתואי המתאגרפת התאילנדית נונג טום מוזכרים בסרט משנת 2003 'מתאגרפת יפהפייה' (Beautiful Boxer). שלא כמו הסרטים נשות הברזל 1 ו-2, הסרט  'מתאגרפת יפהפייה' הוא דרמה.
בסרט אמנות הלחימה משנת 2005, טום יאם גונג, הכוכבת הרעה, מאדאם רוז, היא קתואי, וישנם שני אזכורים לכך בסרט (בגרסה שהופצה בארצות הברית הם קוצצו). מגלמת אותה ג'ין שינג, שהיא בעצמה טרנסג'נדרית.
ראו גם

קאסטת ההיג'רה
ח'נית'
זכויות להט"ב באסיה
הערות שוליים

↑  אנדרו ב. וויילס, Bangkok, or “On Gender”, Nowhere, ‏אוקטובר 2016 (באנגלית)
↑   Anti-trans slurs you shouldn't use, סרטון בערוץ "Riley J. Dennis", באתר יוטיוב (אורך: 8:52), 7 בדצמבר 2017
↑  Peter Jackson, Lady Boys, Tom Boys, Rent Boys: Male and Female Homosexualities in Contemporary Thailand, Haworth Press, 1999. Google Books
↑  Peter Jackson (2003). Performative Genders, Perverse Desires: A Bio-History of Thailand's Same-Sex and Transgender Cultures. in "Intersections: Gender, History and Culture in the Asian Context," Issue 9, August 2003. See paragraph "The Homosexualisation of Cross-Dressing."
↑  CPAmedia.com: Thailand's Women of the Second Kind
↑  גברים, נשים וטרנסג'נדרים: סטראוטיפים ועצמי בתאילנד, Winter S, Udomsak N (2002). International Journal of Transgenderism. 6,1
↑  Richard Totman, The Third Sex: Kathoey: Thailand's Ladyboys, Souvenir Press, London (2003), p.57. ISBN 0-285-63668-5
↑  תאילנד בתוך in The International Encyclopedia of Sexuality, Volume I–IV 1997–2001, edited by Robert T. Francoeur
↑  ^ "Boys Will Be Girls", Time Asia, Daffyd Roderick.  Retrieved February 19, 2008
↑  Are you man enough to be a woman? Bangkok Post, 1 October 2007
↑  "Transvestites Get Their Own School Bathroom", Associated Press, June 22, 2004.
↑  "'המין השלישי' בתאילנד מחפש הכרה חוקית",  17 במאי 2007, The First Post.
↑  ^ a b Are you man enough to be a woman? Bangkok Post, 1 October 2007
↑  "'ליידי בויז' מככבים בסצנת המוזיקה".
| טרנסג'נדריוּת  |
| --- | --- | --- |
| זהות מגדרית | א-בינארי/ג'נדרקוויר (אג'נדר • ביג'נדר • טריג'נדר • פאנג'נדר) • אנדרוגיני • טרנסג'נדר (אישה טרנסית, גבר טרנס, נוער טרנסג'נדרי) • טרנסקסואליות • מגדר שלישי (בורנשה • נזילות מגדרית • היג'רה • ח'נית' • Two-spirit) • סיסג'נדר • קתואי • פאפאפין |  |
| היסטוריה | מהומות סטונוול • מהומות קפיטריית קומפטון (ארצות הברית) |  |
| בריאות | דיספוריה מגדרית (בילדים) • היריון טרנסג'נדרי • הסרת שיער • התאמה מגדרית (טיפול הורמונלי להתאמה מגדרית • ניתוח להתאמה מגדרית) • ייעוד מגדרי |  |
| זכויות ומשפט | הצהרת האו"ם בדבר נטייה מינית וזהות מגדרית • טרנספוביה (טרנסמיזוגניה • TERF) • אלימות (אלימות נגד להט"ב • Trans panic) |  |
| חברה ותרבות | אירועים (יום הזיכרון הטרנסג'נדרי • יום הנראות הטרנסג'נדרית הבין-לאומי • מצעד הטרנס • שבוע המודעות הטרנסג'נדרי) • אנשים (א-בינארים) • התאבדויות בני נוער • דת (יהדות) • הדגל הטרנסג'נדרי • חרטה • ייצוג במדיה • ספורט |  |
| גישות ותאוריות | ביטוי מגדרי • בינאריות מגדרית • דדניימינג • זהות מגדרית • טרנסמיזוגניה • טרנס-פמיניזם • נון-קונפורמיות מגדרית • סיסג'נדריות • קרוס-דרסינג |  |
| ראו גם | אינטרסקס • מגדר • לימודי מגדר • להט"ב • מין (ייעוד מגדרי) • נטייה מינית |  |
לקטגוריה • לפורטל להט"ב 
מופע קברט של קתואיות
קתואיות עובדים במועדון גוגו במלון נאנה פלאזה בבנגקוק
קרינת גמא

קרינת הגמא מהווה את הגלים בקצה הימני של הספקטרום האלקטרומגנטי
איור של קרינת גמא מגרעין אטום
קרינת גמא (γ) היא קרינה אלקטרומגנטית מייננת, הבאה לידי ביטוי בפליטה של פוטון בעת תהליך דעיכה רדיואקטיבי. בדרך כלל נפלטת קרינת גמא יחד עם קרינת אלפא או קרינת בטא. להבדיל מקרינות אלו, לקרני גמא אין מסה או מטען חשמלי, ולכן לא ניתן לשנות את כיוונה בעזרת שדה מגנטי או חשמלי.
גילוי קרינת גמא

מקור קרינת גמא הראשון שהתגלה היה בתהליך דעיכה רדיואקטיבי הנקרא דעיכת גמא. בסוג זה של דעיכה, גרעין מעורר פולט קרן גמא כמעט מיד עם היווצרותו. פול וילארד, כימאי ופיזיקאי צרפתי, גילה את קרינת גמא בשנת 1900, תוך כדי חקירה של קרינה הנפלטת מרדיום. וילארד ידע שהקרינה שתיאר חזקה יותר מזו שתוארה בעבר כקרינת־רדיום. קרינה זו התייחסה לקרינת בטא, שצוינו לראשונה כ"רדיואקטיביות" על ידי אנרי בקרל בשנת 1896, וקרינת אלפא שהתגלו כצורה פחות חודרת של קרינה על ידי ארנסט רתרפורד, בשנת 1899.
באותה עת וילארד לא זיהה את השוני בקרינה זו מהקרינות הקודמות שהתגלו. מאוחר יותר, בשנת 1903, הקרינה של וילארד הוכרה כסוג שונה באופן מהותי מהקרינות שזוהו קודם לכן על ידי ארנסט רתרפורד, והוא כינה את קרינת וילארד "קרינת גמא", בהמשך לקרינת בטא וקרינת אלפא שזיהה רתרפורד בשנת 1899. ה"קרינות" הנפלטות על ידי יסודות רדיואקטיביים נקראו לפי סדר עוצמת החדירה שלהן לחומרים שונים, תוך שימוש בשלוש האותיות הראשונות של האלף־בית היווני: קרינת אלפא החודרת פחות מבין שלוש הקרינות, אחריה קרינת בטא, ולבסוף קרינת גמא בעלת כושר החדירה הגדול ביותר.
תחילה חשבו שקרני גמא הם חלקיקים בעלי מסה, כמו קרני אלפא ובטא. רתרפורד האמין כי קרינה זו היא חלקיקי בטא מהירים ביותר, אך העובדה שהקרינה לא הושפעה משדה מגנטי הצביעה על כך שאין לה שום מטען. בשנת 1914 נצפו קרני גמא משתקפות במשטחים גבישיים, עובדה שהוכיחה כי מדובר בקרינה אלקטרומגנטית. רתרפורד ואדוארד אנדרדה, שהיה עמיתו לעבודה, מדדו את אורכי הגל של קרני הגמא מרדיום, ומצאו כי הם דומים לאורכי הגל של קרינת רנטגן, אך קצרים יותר (בעלי תדירות גבוהה יותר). בסופו של דבר הובהר כי יש לכל פוטון של קרינה זו יותר אנרגיה. לאחר מכן הובן כי בכל מקרה של דעיכת גמא בגרעין אטום נפלט פוטון גמא.
חקר מעמיק של קרינת גמא בוצע בעזרת מצפה קרני הגמא קומפטון.
מקורות קרינת גמא

כאמור, גרעין הנמצא במצב מעורר בעקבות תהליכי התפרקות רדיואקטיביים, פולט תוך זמן קצר פוטון, בעל אורך גל המתאים להפרש האנרגיה בין המצב המעורר למצב הנמוך (לרוב, מצב היסוד).
מקורות נוספים אפשריים של קרינת גמא הם אינטראקציות של חלקיקי יסוד דוגמת תהליך איון של אלקטרון ופוזיטרון, אשר במהלכו משתחררים שני פוטוני גמא.
האנרגיה הרבה ביותר שנצפתה עבור חלקיק כלשהו מקורה בהתפרצות של קרינת גמא, בעלת ערך של  1,400,000,000,000,000 eV אלקטרון וולט.
תכונות קרינת גמא

אטום בו מתרחש תהליך פליטת פוטון גמא לא ישנה את מספר המסה שלו או את המספר האטומי שלו בעקבות הפליטה. עם זאת, פוטון הגמא הנפלט נושא עמו אנרגיה אשר מתאזנת בהפחתה של מסת הגרעין.
בהיותה קרינה מייננת ואנרגטית מאוד, קרינת גמא מסוכנת מאוד לאדם, והיא יכולה לחדור כ־50 סנטימטר מים או רקמות חיות, ואף מספר סנטימטרים דרך עופרת יצוקה. חשיפה לכמות קטנה עלולה להיות מסרטנת, וחשיפה ממושכת תגרום למוות בטוח.
תכונותיה של קרינת גמא דומות לאלו של קרינת רנטגן, ותחום קרינת הגמא חופף, במידה מסוימת, את תחום קרינת הרנטגן "הקשה" (בעלת התדירות הגבוהה). ההבדל בין שתי הקרינות הוא המקור שלהן: קרינת גמא בוקעת מגרעין האטום בעוד קרינת רנטגן נפלטת ממקור שמחוץ לגרעין.
קרינת גמא המשתחררת מאיזוטופ אינה ניתנת לשליטה וממשיכה להקרין עד לדעיכה המוחלטת של האיזוטופ.
להבדיל מקרינת גמא רגילה, קרינת רנטגן ניתנת לשליטה כמעט מוחלטת בקביעת עוצמת ההקרנה ומשכה.
אורך הגל של קרינת רנטגן נע בין 5 פיקומטר ל־10 ננומטר. בעוד תחום אורכי הגל של קרינת גמא הוא 5 פיקומטר ומטה.
קרינת גמא נפלטת מהגרעין תמיד באורכי גל בדידים (לא רציפים). יש גרעינים שפולטים את הקרינה בכמה אורכי גל, אחרים באורך גל מסוים אחד. את העובדה שהאור נפלט מהאטום באורכי גל בדידים, מסבירים בקיומן של רמות אנרגיה אטומיות. גם כאן, ההסבר לעובדה שקרינת הגמא נפלטת באורכי גל בדידים היא העובדה שקיימות רמות אנרגיה בדידות בגרעין. פוטון קרינת גמא הנפלט מהגרעין מעיד על מעבר הגרעין מרמת אנרגיה גרעינית גבוהה לרמת אנרגיה נמוכה יותר.
קרינה רבה מסוג זה נפלטת בין השאר בעת הטלת פצצת ביקוע גרעיני וגורמת לנזקים שתוארו לעיל לבני האדם המצויים בסביבה, דוגמת אלו ששרדו בפיצוץ האדיר כשהוטלו פצצות האטום האמריקאיות על הירושימה ועל נגסאקי בזמן מלחמת העולם השנייה או לאחר האסון הגרעיני בצ'רנוביל בברית המועצות.
ראו גם

קרינת אלפא
קרינת בטא
התפרצות גמא
לקריאה נוספת

עדי רוזן, קרינה וחומר: מודלים של האטום והגרעין (גרסה מקוונת של הספר (לבעלי הרשאה), באתר "כותר")
הערות שוליים

↑  Villard, P. (1900). "Sur la réflexion et la réfraction des rayons cathodiques et des rayons déviables du radium". Comptes rendus. 130: 1010–1012. See also: Villard, P. (1900). "Sur le rayonnement du radium". Comptes rendus. 130: 1178–1179.
↑  L'Annunziata, Michael F. (2007). Radioactivity: introduction and history. Amsterdam, Netherlands: Elsevier BV. pp. 55–58. ISBN 978-0-444-52715-8.
↑  Rutherford named γ rays on page 177 of: E. Rutherford (1903) "The magnetic and electric deviation of the easily absorbed rays from radium", Philosophical Magazine, Series 6, vol. 5, no. 26, pages 177–187.
↑  https://www.sciencenews.org/article/light-energy-record-gamma-ray
| הספקטרום האלקטרומגנטי |
| --- | --- | --- |
| קרינה אלקטרומגנטית | גלי רדיו • מיקרוגל • תת-אדום • אור נראה • על-סגול • קרני רנטגן • קרני גמא |  |
| אור נראה (צבע) | אדום • כתום • צהוב • ירוק • כחול • סגול |  |
| --- | --- |
בקרת זהויות :  NLI: 987007557918205171  GND: 4019205-2  LCCN: sh85052990  NDL: 00562232  NKC: ph216326
רוברט (אי, איי שטלנד הדרומיים)

ערך זה עוסק באי באיי שטלנד הדרומיים שבאנטארקטיקה. אם התכוונתם למשמעות אחרת, ראו .
| --- | --- |

 נתונים גאוגרפיים
 מיקום:  האוקיינוס הדרומי
 קואורדינטות:  62°24′S 59°30′W﻿ / ﻿62.4°S 59.5°W﻿ / -62.4; -59.5
 ארכיפלג:  איי שטלנד הדרומיים
 שטח:  132 קמ"ר
 אורך:  18 ק"מ
 רוחב:  13 ק"מ
 גובה מרבי:  302 מטר
 נתונים מדיניים
 אוכלוסייה:  0
 על שם:  פולאצק 
  (למפת איי שטלנד הדרומיים מוגדלת) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהרוברט(למפת איי שטלנד הדרומיים רגילה) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהרוברט(למפת חצי האי האנטארקטי רגילה) בסיס חנרל ברנרדו אוהיגינס ריקלמהרוברט(למפת חצי האי האנטארקטי מוגדלת) בסיס חנרל ברנרדו אוהיגינס ריקלמהרוברט
 
האי רוברט או האי רוברטס (באנגלית: Robert Island או Roberts Island), המכונה גם האי מיצ'לס (באנגלית: Mitchells Island) או האי פולוצק (באנגלית: Polotsk Island) הוא אי באיי שטלנד הדרומיים שבאנטארקטיקה, הממוקם בין האי נלסון והאי גרניץ'.
אורכו של האי 18 קילומטרים ורוחבו של האי 13 קילומטרים. שטחו של האי 132 קילומטרים רבועים. שיא גובהו של האי 302 מטרים מעל פני הים.
חלק ניכר מחצי האי קופרמיין, שממערב האי הוא מישור שטוח, שהיה בעבר בגובה פני הים.
מגדלור נקודת אדוארדס

בנקודת אדוארדס שבאי ממוקם מגדלור. המגדלור מופעל על ידי פאנלים סולריים, גובהו 7 מטרים, וטווחו 12 קילומטרים. מבנה המגדלור עשוי מגדל בצורת גליל, עשוי פיברגלס, הניצב על בסיס בטון.
היסטוריה > גילוי ומיפוי האי

האי התגלה לראשונה על ידי ויליאם סמית' באוקטובר 1819. האי מופה לראשונה על ידי אדוארד ברנספילד בינואר - מרץ 1820, עת שברנספלד מיפה את איי שטלנד הדרומיים. האי מופה בשנית על ב-25 בינואר 1821, על ידי צידי כלבי ים.
היסטוריה > מקור השם

שמו של האי ניתן לו בשנת 1821 על ידי קפטן ריצ'רד פילדס (Richard Fildes). פילדס קרא לאי על שם ספינתו - הבריג רוברט (Robert).
פילדס הפליג באיי שטלנד הדרומיים בקיץ האנטארקטי 1821–1822, במטרה לצוד כלבי ים.
הספינה התרסקה על ידי קרח צף ב-7 במרץ 1822 (הספינה אבדה, אך אנשי הצוות ניצלו). מצר פילדס נקרא על שמו של ריצ'רד פילדס.
לקריאה נוספת

• Durán P, Barra PJ, Jorquera MA, Viscardi S, Fernandez C, Paz C, Mora ML, Bol R., , Front Bioeng Biotechnol. 2019 Mar 7;7:28. doi: 10.3389/fbioe.2019.00028. PMID30899757; PMCID: PMC6416174
• de Lima Neto, E., Guerra, M.B.B., Thomazini, A. et al., , Water Air Soil Pollut 228, 66 (2017). https://doi.org/10.1007/s11270-017-3245-4
• F. Poblete, C. Arriagada, P. Roperch, N. Astudillo, F. Hervé, S. Kraus, J.P. Le Roux, , Earth and Planetary Science Letters 302 (2011) 299–313, https://doi.org/10.1016/j.epsl.2010.12.019
הערות שוליים

1 2 3 4 5 6 7 8 9 10 11 12 13 14 15  מידע גאוגרפי והיסטורי
↑  מידע גאוגרפי
| איי שטלנד הדרומיים |
| --- | --- | --- |
| איים עיקריים | אי הפיל (אלפנט) • המלך ג'ורג' • גריניץ' • דספשן • לואו • ליווינגסטון • נלסון • סמית' • סנואו • קלרנס • רוברט |  |
| איים קטנים | אלפאוס • אסטור • בארלו • האף מון • איי זד (האי אספרנטו • האי לסידרן • האי פאנאגוריה • האי קושאבה) • ראגד |  |
| איונים | סלע גרייס • סלע פולגר • סלעי ראגד |  |
| מצרי ים | איגליקה • מצר אוסמר • מצר אינגליש • מצר בויד • מצר ברנספילד • מצר מורטון • מצר מקפארליין • מצר סמולנסק |  |
| שוניות והר מצולה  (הרים תת-ימיים) | הר ורדי |  |
| רכסי הרים | רכס אימאון • רמת דוספיי • רמת וידין • רכס ולקה |  |
| הרים ומצוקים | אבלוגי • אונגל • אורגנה • אירווינג • אנטים • דרינוב • הלמט • כריסטי • מאטוצ'ינה • מומצ'יל • מזק • מיזייה • נאופיט • נייפייר • סבלייבסקי • סלאטינה • סלאבייקוב • סן סטפנו • פוסטר • פלאנה • פסגה • רוז • ריגס • שארפ • שופן |  |
| אוכפים | ויטושה • ורשץ • מאדאן • נסבר • פופובו • קוסטנץ |  |
| נונאטאקים | וילן • באחו |  |
| גבעות | אדינבורו • באטנברג • דולו • דרונג • לזלי • נגרו • סילר • פנקה • צ'סטר • רזן |  |
| חצאי אי ולשונות יבשה | נקודת אדוארדס • גבעת אדינבורו • נקודת איוואן אסן • נקודת אלין פלין • נקודת אמאדוק • נקודת אסקס • חצי האי ארצ'ר • נקודת באטאק • חצי האי בורגס • נקודת באטאק • נקודת בטוליה • נקודת בוטב • חצי האי ביירז • נקודת בנסון • נקודת ברון • נקודת גארמן • כף ג'יימס • נקודת גרגורי • נקודת דבליאנוב • נקודת דומטה • נקודת דופניצה • נקודת דליאן • נקודת האמר • נקודת הרמוני • נקודת ואראדרו • חצי האי וארנה • נקודת וונד • נקודת וילאגרה • נקודת וליקאן • נקודת זהרי • נקודת יאנה • נקודת יובקוב • נקודת יירצ'ק • נקודת לאקאטניק • נקודת לברנוב • ליונז ראמפ • נקודת ליסטה • נקודת מדובנה • נקודת מקין • נקודת מקרוני • ראש מרטינז • נקודת מרקלי • נקודת נגרה • נקודת ניואל • נקודת ניקופול • נקודת סאדאלה • נקודת סבאר • נקודת סומוביט • נקודת סידינס • נקודת סמירננסקי • כף סמית' • נקודת סנאה קרוז • נקודת סקלינה • נקודת סרדץ • נקודת פרליק • נקודת קובאדין • נקודת קוטיס • חצי האי קופרמיין • נקודת קיצ'ן • נקודת קתרינה • נקודת ראדב • נקודת רוברט • נקודת רוס • נקודת רזדל • חצי האי ריי • נקודת רילה • נקודת ריש • נקודת רנייר • כף שירף |  |
| מפרצים | אדמירליטי • איוואן אסן • באבה טונקה • ברשליאן • גארניה • המלך ג'ורג' • הירו • ודנה • זאפאלניה • חיסריה • יארביצה • יונדולה • לגרו • לינבו • מון • מיטשל • מיקאלבי • נבסטינו • ניקולוב • פאקושה • צפינה • קרוני • קרלוטה |  |
| אגמים | אגם לימנופולאר • אגם מידג' |  |
| קרחונים | קרחוני איי שטלנד הדרומיים בחלוקה לפי איים |  |
| מבנים | כנסיית השילוש הקדוש |  |
| אזורים אנטארקטיים מוגנים במיוחד | חצי האי ביירז • נקודת הרמוני • ליונז ראמפ • מפרץ אדמירליטי • כף שירף |  |
| אזורי ציפורים בעלי חשיבות | מפרץ אדמירליטי • נקודת בארנארד (נקודת ברנרד) • חצי האי ביירז • נקודת הרמוני • האי טרטר • ליונז ראמפ • חצי האי פוטר • כף שירף |  |
רונאן המאשים

| --- | --- |

רונאן המאשים, כפי שהוא נראה על עטיפת החוברת Annihilation Ronan #2 מיוני 2006, אמנות מאת גבריאל דלאוטו.
 סוג:  נבל-על
 הוצאה לאור:  מארוול קומיקס
 הופעה ראשונה:  Fantastic Four #65 (אוגוסט 1967)
 הופעה אחרונה:  Death of Inhumans #3 (נובמבר 2018)
 יוצרים:  סטן לי ג'ק קירבי
 גילום הדמות:  לי פייס ("שומרי הגלקסיה", "קפטן מארוול")
 מידע
 שם אמיתי:  רונאן
 כינויים:  רונאן החופשי, רונאן המואשם
 סטטוס:  לא פעיל
 כוחות:  כוח, מהירות ורפלקסים על-אנושיים. באמצעות הנשק האוניברסלי: הקרנת אנרגיה, מניפולציה על מולקולות, תעופה.
 חבר לשעבר בקבוצה:  המועצה הגלקטית המשמידים אימפריית הקרי חיל המאשימים החזית המאוחדת
 דמויות קשורות
 משפחה:  קריסטליה אמקוולין (אשה, פרודה) לונה מקסימוף (בת חורגת) מדוזלית' אמקוולין (גיסה)
 אויבים:  סטאר לורד, סופר סקרול 
 
רונאן המאשים (באנגלית: Ronan the Accuser) הוא דמות בדיונית של נבל-על המופיעה בחוברות הקומיקס ביקום מארוול קומיקס. הדמות הופיעה לראשונה בחוברת Fantastic Four #65 מאוגוסט 1967, והיא נוצרה בידי הכותב סטן לי והמאייר ג'ק קירבי. למרות שהוא משמש בעיקר כאויבם של ארבעת המופלאים ושומרי הגלקסיה, רונאן הפך בהמשך לדמות אצילית יותר.
רונאן נולד בכוכב הלכת הלה שבאימפריית הקרי, בענן מגלן הגדול. הוא חבר בחיל המאשימים, שמשמשים כמקביליהם החייזרים של מושלים צבאיים ומושבעים ארציים. עם הזמן הוא עלה בסולם הדרגות והפך לשלישי בעוצמתו באימפריית הקרי. האינטלקט העילאי (Supreme Intelligence) העניק לו את התואר "המאשים העליון של אימפריית הקרי". רונאן נשלח לכדור הארץ כדי לחקור את תבוסתו של רובוט שמירה של אימפריית הקרי מידי ארבעת המופלאים. הקבוצה מביסה את רונאן, מה שמוביל את גזע הקרי לשלוח לכדור הארץ משלחת של תצפיתנים, ובהם קפטן מאר-וול. הוא מנסה בהמשך לתפוס פיקוד על אימפריית הקרי ולהפיל את האינטלקט העילאי, אך זה האחרון מחזיק אותו תחת רסן.
רונאן מצליח לשבור את אחיזתו של האינטלקט העילאי מעליו ונלחם בקפטן מאר-וול, שבגד בגזע שלו והצטרף לצד גיבורי העל. במהלך מלחמת קרי-סקרול השנייה, רונאן מוציא להורג מתחזה סקרול של הגולש הכסוף. בתחילת אירועי "השמדה", רונאן מואשם בבגידה והוא מגלה שהופלל בידי חבר בכיר בבית המלוכה של הקרי. לאחר שהגן על אימפריית הקרי מפני גל ההשמדה של אניהילוס, רונאן מטהר את שמו והורג את הבוגד, לא לפני שזה האחרון מחבל באינטלקט העילאי. במעשה של חסד, רונאן הורג את האינטלקט העילאי והופך לשליט של אימפריית הקרי. במהלך שליטתם של גזע הפלנקס על הקרי באירועי "השמדה: כיבוש", רונאן עוזר לבני עמו להשתחרר מהכיבוש. רונאן מחזיק בכוח ובמהירות על-אנושיים, ובאמצעות השימוש בשלד חיצוני מקבל יכולת תעופה והקרנת אנרגיות.
את דמותו של רונאן בסרטי הלייב אקשן "שומרי הגלקסיה" ו"קפטן מארוול" מגלם השחקן לי פייס.
רכבת אוקטובר

| --- | --- |


 נתונים כלליים
 תקופת הפעילות:  1 בנובמבר 1851 – הווה (173 שנים) 
 חברת אם:  מסילות הברזל הרוסיות 
 מיקום המטה:  סנקט פטרבורג 
  
 ozd.rzd.ru
 
רכבת אוקטובר (ברוסית: Октябрьская железная дорога) הוא שמה של מפעילת תחבורת הרכבות בצפון-מערב רוסיה, המהווה חלק מחברת הרכבות הלאומית ברוסיה, והיא הרכבת הוותיקה ביותר ברוסיה ופועלת ברציפות מאז 2 באוגוסט 1837. המסילה משתרעת מתחנת לנינגרד במוסקבה בדרום למורמנסק שמעבר לחוג הארקטי בצפון. מטה החברה בסנקט פטרבורג.
קו הרכבת הראשון ברוסיה המחבר את סנקט פטרבורג לצארסקויה סלו, 27.9 קילומטרים אורכו הוזמן בשנת 1837 והיה חלק ממסילת הרכבת אוקטיאברסקאיה. כך גם הרכבת מוסקבה - סנקט פטרבורג, היא השנייה הוותיקה ביותר ואחד הקווים העמוסים ביותר ברוסיה, מאז נפתח הקו בשנת 1851. מסילת הברזל כוללת גם את הקו הראשי לטאלין (עד גבול אסטוניה) ומספקת את קו הרכבות מאסטוניה לסנקט פטרבורג, בשיתוף פעולה עם חברת GoRail האסטונית.
הרכבת נקראה בשנת הקמתה רכבת צארסקויה סלו ולאחר מכן נקראה בשם רכבת ניקולאי. לאחר פרוץ מהפכת אוקטובר נקראה בשם רכבת לנינגרד ולאחר מכן רכבת אוקטובר, על שם המהפכה שפרצה באוקטובר, ישנם דיונים לשינוי שמה שוב אך אלה טרם התגבשו לכדי מימוש.
קווי הרכבת

קו צארסקויה סלו; רכבת צארסקויה סלו
קו הרכבת מוסקבה–סנקט פטרבורג
קו פרימורסקאיה
קו טובארנאיה